

## Breznica 3, 4274 Žirovnica

tel.: 04 5801 459, fax: 04 5801 458

**VABILO K SODELOVANJU**

Spoštovani!

Z namenom javne objave ter posvetovanja z javnostjo vas vabimo k oddaji pripomb in predlogov na predlog »Odloka o spremembah in dopolnitvah Odloka o ustanovitvi in izdajanju časopisa Občine Žirovnica«.

Vaše pripombe in predloge lahko posredujete do 28. februarja 2022 na e-naslov: obcina@zirovnica.si ali po pošti na naslov: Občina Žirovnica, Breznica 3, 4274 Žirovnica.

Prijazno vabljeni!

**Razlogi za sprejem predpisa:**

Svet časopisa je pri izvajanju Odloka o ustanovitvi in izdajanju časopisa Občine Žirovnica (Uradni list RS, št. 3/2020-UPB) ugotovil, da bi bilo zaradi lažje izvedbe postopkov izbire in primerljivosti ponudb za izvajalca pravic izdajatelja smiselno veljavni odlok delno spremeniti oz. dopolniti. Hkrati je po posvetu z izvajalcem pravic izdajatelja predlagal, da se zaradi boljše pokritosti področij in nabora prispevkov poveča sestava uredništva še s predstavniki zainteresirane javnosti, ki sicer že sedaj sodelujejo pri časopisu, v odloku pa to ni urejeno.

V skladu z Uredbo o posredovanju in ponovni uporabi informacij javnega značaja (Uradni list RS, št. [24/16](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202016040100|RS-24|3385|994|O|)) Občina Žirovnica opozarja, da gre za predlog, glede katerega ne jamči odškodninsko ali kako drugače.